Odense Adresse-Contoirs Efterretninger, 1845-10-27
J Randers havde Man foruden Høivande, tillige Storme, Regnskyl og Lynild. - J Ribe A. meldes endvidere: "Efter hvad vi senere have erfaret angaaende sidste Vandflods Ødelæggelser kunne vi nu meddele, at 52 af de paa Holmen græssende Slagte=Køer ere druknede; de fleste af de øvrige, imellem 60 og 70, ere komne levende iland i Byens Nærhed, efter at have deels svømmet, deels vadet omtrent 1/2 Miil, og 12 a 14 havde reddet sig paa de høiere Punkter i Engene. Desforuden har Vandfloden anrettet en Deel Skade paa offentlige og private Bolværker, Brohoveder, Veie, især paa den saakaldte Dam, hvor Vandet har brudt tvende betydelige Huller. Den nye Vei ud til Plantagen er uskadt. En betydelig Deel svært Tømmer, der tilhører en af Byens Handlende, og som laae ved Sønderport, blev splittet ad og ligger nu deels langs Dammen, og deels i Seem og Varming Enge, 1 Miil herfra Byen. Ogsaa en betydelig Deel Faar ere druknede her i Egnen, saavelsom i Byerne nærmest Havet."J Ringkjøbing har Stormen afrevet endeel Tagstene og beskadiget Bygningerne og Plankeværkerne. - J Thisted A. hedder det: Det heftige og orkanagtige Veir, som rasede her i Mandags og Tirsdags af V. N. V., var ledsaget af Oversvømmelse og et saa høit Vande, som Man ikke har havt i de sidste 2 Aar, nemlig: 44 Tom. over det almindelige Standpunkt, hvorfor ogsaa Vandet paa et Par Steder her i Byen stod op i Gaderne og gik op i Husene; Landeveien ved Bromolle var oversvømmet af Vandet, der gik over Knæerne paa Hestene."J Aaret 1843 blev der af Borgerrepræsentanterne nedsat en Commission til at tage under Overveielse, hvorvidt der maatte være Anledning til, istedetfor den hidtil her i Landet brugelige Maade at exeqvere Dødsstraffe paa, at indføre Henrettelse ved en Guillotine, samt under Forudsætning af at dette blev besvaret bekræftende, at gjøre Forslag til en saadan Foranstaltnings Udførelse. Denne Commission kom til det Resultat, at Halshugning ved Guillotine maa ansees bedst at forene de Egenskaber, som fordres til at udføre Hensigten paa den skaansomste, hurtigste og sikkreste Maade, og har derefter indhentet de fornødne Oplysninger omen saadan Maskines Jndretning: et Exemplar af samme med Tilbehør er beregnet at ville koste c. 630 Rbd. og det vil kunne skilles ad og transporteres paa 2 Vogne; der burde efter Commissionens Formening haves 2 Skarprettere, af hvilke den ene maatte forstaae at undersøge, om Maskinerne ere i behørig Orden. J denne Anledning har Cancelliet forlangt Magistratens og Repræsentantskabets Erklæring. Forsamlingen antog, at det laae udenfor sammes Virkekreds at yttre nogen Mening om, hvorvidt der var Anledning til at indføre den foreslaaede Forandring i Henrettelsesmaaden, og overlod derfor dette Spørgsmaals Afgjørelse til andre Vedkommende, men forsaavidt det skulde findes tilraadeligt at indføre en saadan Forandring, havde Forsamlingen intet imod, at en forholdsmæssig Andeel af de dermed forbundne Omkostninger udrededes af Kjøbenhavns Kasse. J denne Henseende bemærkede Forsamlingen, at den havde tænkt sig, at der burde være een Guillotine i Sjælland, een i Fyen og een i Jylland, og at Kjøbenhavn saaledes kom til at deeltage med det øvrige Sjælland og tilhørende Øer i Bekostningerne ved en saadan Maskines Anskaffelse og Vedligeholdelse, samt at de 2 Skarprettere, som Commissionen anseer fornødne, kunne besørge alle Henrettelserne i Kongeriget, og saaledes Kjøbenhavn komme til med det øvrige Rige, at deele Byrden af Bekostningerne ved deres Lønning, medens de øvrige Executioner af Legemsstraffe maaskee (Flyvep.) maatte overlades til locale Profosser.